CELEX: C2006/143/31
Language: sk
Date: 2006-06-17 00:00:00
Title: Vec C-15/05: Rozsudok Súdneho dvora (piata komora) z  27. apríla 2006  (návrh na začatie prejudiciálneho konania, ktorý podal Gerechtshof te Amsterdam) – Kawasaki Motors Europe NV/Inspecteur van de Belastingdienst/Douane district Rotterdam (Spoločný colný sadzobník — Položky sadzobníka — Zaradenie vozidiel, lietadiel, plavidiel a dopravných zariadení — Traktory a ťahače — Automobily a vozidlá konštruované hlavne na prepravu osôb — Nariadenie (ES) č. 2518/98 — Bod 5 tabuľky v prílohe — Neplatnosť)

17.6.2006   
            
            
               SK
            
            
               Úradný vestník Európskej únie
            
            
               C 143/17
            
         Rozsudok Súdneho dvora (piata komora) z 27. apríla 2006 (návrh na začatie prejudiciálneho konania, ktorý podal Gerechtshof te Amsterdam) – Kawasaki Motors Europe NV/Inspecteur van de Belastingdienst/Douane district Rotterdam
   (Vec C-15/05) (1)
   
   (Spoločný colný sadzobník - Položky sadzobníka - Zaradenie vozidiel, lietadiel, plavidiel a dopravných zariadení - Traktory a ťahače - Automobily a vozidlá konštruované hlavne na prepravu osôb - Nariadenie (ES) č. 2518/98 - Bod 5 tabuľky v prílohe - Neplatnosť)
   (2006/C 143/31)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Gerechtshof te Amsterdam
   Účastníci konania pred vnútroštátnym súdom
   
      Žalobca: Kawasaki Motors Europe NV
   
      Žalovaný: Inspecteur van de Belastingdienst/Douane district Rotterdam
   Predmet veci
   Návrh na začatie prejudiciálneho konania – Gerechtshof te Amsterdam – Platnosť nariadenia Komisie (ES) č. 2518/98 z 23. novembra 1998 o zatrieďovaní určitého tovaru do kombinovanej nomenklatúry (Ú. v. ES L 315, s. 3; Mim. vyd. 02/009, s. 52) – Nové štvorkolesové vozidlá (vhodné do všetkých druhov terénu) konštruované na vlečenie alebo tlačenie iných vozidiel, zariadení alebo nákladov a považované za schopné na prepravu osôb – Colné zaradenie – Položka 87 03 21 a položka 87 01 90
   Výrok rozsudku
   
               1.
            
            
               Bod 5 tabuľky uvedenej v prílohe nariadenia Komisie (ES) č. 2518/98 z 23. novembra 1998 o zatrieďovaní určitého tovaru do kombinovanej nomenklatúry je neplatný, pretože pre vozidlá opísané v podpoložke 8703 21 10 kombinovanej nomenklatúry stanovuje maximálnu ťažnú silu aspoň trojnásobne vyššiu, než je vlastná hmotnosť vozidiel, a odlišnú od ťažnej sily obsiahnutej v stanovisku o zaradení Výboru pre harmonizovaný systém z roku 1999, čím rozširuje rozsah vecnej pôsobnosti položky vzťahujúcej sa na vozidlá konštruované hlavne na prepravu osôb.
            
         
               2.
            
            
               Nové štvorkolesové vozidlá vhodné do všetkých druhov terénu s jedným sedadlom, s riadením Ackermanovho typu kontrolovaného riadidlami, vybavené ťažným zariadením a s technickými vlastnosťami, ktoré im umožňujú tlačiť minimálne dvojnásobok ich vlastnej hmotnosti, musia byť zaradené do položky 8701 90 uvedenej nomenklatúry. Je úlohou Gerechtshof te Amsterdam zaradiť tieto vozidlá do podpoložiek podľa výkonu ich motora.
            
         
      (1)  Ú. v. EÚ C 82, 2.4.2005.